kardosdrur/scandi-wiki huggingface dataset:
Lego Technic

Lego Technic  er en produktlinje produceret af den danske legetøjskoncern LEGO. Formålet med serien er at kunne bygge mere avancerede modeller med komplekse tekniske funktioner, til forskel fra de simplere legoklodser, der indgår i normale sæt.

Konceptet blev introduceret som Expert Builder og hed oprindeligt Technical Sets i 1977, og fik navnet Technic i 1984.

Technic-sæt er ofte karakteriseret af specialklodser som gear, aksler og tandhjul. Andre specialklodser inkluderer bjælker og plader med huller i, der gør at aksler kan monteres igennem. Nogle Lego Technic-sæt har inkluderet pneumatic-dele eller elektriske motorer, der kan få modellerne til at bevæge sig. I nyere tid er mange Technic-klodser begyndt at indgå i andre temaer som bl.a. BIONICLE (der tidligere blev solgt som en del af Technic-serien).

Sættene i Lego Technic er typisk teknisk orienterede og inkluderer biler, fly, rumfærger, skibe, gravemaskine, lastbiler, kraner og traktorer. Modellerne inkluderer også kopier af virkelige fartøjer som bl.a. Mercedes-Benz' Unimog, Bugatti Chiron, Porsche 911 GT3 RS, Ferrari F1 og Enzo, Ferrari 599 GTB Fiorano samt flere maskiner fra Volvo som en konceptgravemaskine kaldet ZEUX, en gravemaskine L350F og EW160E.

Stilen i temaet har ændret sig i løbet af årene. Sæt produceret efter 2000 benytter typisk en anden konstruktionsmetode end tidligere, idet man anvender "knopløs konstruktion" (knopperne er den cirkulære del øverst på legoklodser). Denne metode bruger typisk bjælker og pins i stedet for Technic-klodser.

Mindstorms, en produktlinje med robotter, benytter også et stort antal dele fra Lego Technic, selvom det bliver solgt som sin egen serie. Den seneste generation af Mindstorms, Mindstorms EV3 fra september 2013, samt Mindstorms NXT (fra august 2006) er også baseret på den knopløse konstruktionsmetode.

Se også 
 Bionicle
 Fischertechnik
 Lego Mindstorms
 Philiform

Referencer

Eksterne henvisninger 

Technic
Lego Trains

Lego Trains er en produktlinje produceret af den danske legetøjskoncern LEGO, der inkorporerer modeltog. Lego Trains blev et undertema til Lego City i 2006. Produktlinjen har inkluderet lokomotiver, jernbanespor, jernbanestation, sikringsanlæg og andet rullende materiel og bygninger i relation til jernbaner. Temaet er populært blandt både voksne fans og børn, og det har affødt flere internationale grupper og messer. Tog-systemet omtales nogle gange som 'L-målestok' blandt fandt, som reference til traditionelle skalaer ved modeltog, idet Lego Trains bruger en sporvidde på 37,5 mm, hvilket er 5,5 mm bredere end skala 0. Dette er affødt af, at centerlinjen på 44 mm, hvilket svarer til fem Lego knopper.

Se også 
 Lego City

Referencer

Eksterne henvisninger 
 Lego Trains on Brickset
 Bill Ward's Brickpile: Track Layout Geometry

Trains
Lego Vikings

Lego Vikings var en produktlinje produceret af den danske legetøjskoncern LEGO, der omhandlede vikinger. Det blev oprindelig lanceret i efteråret 2005 og blev udfaset igen året efter, da det ikke blev den store succes, som virksomheden havde ventet. Sættene inkorporerede elementer fra den nordiske mytologi og deres kultur, heriblandt vikingeskibe, daneøkser og vikingeskjolde.

Sæt 

 7015 Viking Warrior challenges the Fenris Wolf
Minifigurer: 1 Viking.
 7016 Viking Boat against the Wyvern Dragon
Minifigurer: 2 Vikinger.
 7017 Viking Catapult versus the Nidhogg Dragon
Minifigurer: 2 Vikinger.
 7018 Viking Ship challenges the Midgard Serpent
Minifigurer: 6 Vikinger.
 7019 Viking Fortress against the Fafnir Dragon
Minifigurer: 6 Vikinger.
 7021 Viking Double Catapult versus the Armored Ofnir Dragon
Minifigurer: 3 Vikinger.
 7020 Army of Vikings with Heavy Artillery Wagon
Minifigurer: 7 Vikinger.
 G577 Vikings Chess Set
Minifigurer: 24 Vikinger.

Referencer

Eksterne henvisninger 
 Lego Vikings på Brickset

Vikings
Vikingetiden i populærkultur
Lego Wild West

Lego Wild West (også omtalt som Western) var en produktlinje produceret af den danske legetøjskoncern LEGO, der omhandlede Det Vilde Vesten. Serien indeholdt forskellige minifigurer som sheriff, kavalerister, røvere og indianere. Wild West introducerede som de første sæt også revolver og rifler, som senere blev brugt i temaet Adventurers. Serien var også den første, hvor minifigurerne ikke kun smilede, idet flere havde andre ansigtsudtryk.

De første sæt udkom i sensommeren 1996 (august i Europa og september i Nordamerika). Indianersættene udkom i 1997. Herefter blev serien indstillet. I slutningen af 2001 blev de tre sæt Sheriff's Lock-up, For Legoredo og Rapid River Village genudgivet.

I 2018 blev Bandit’s Wheelgun (sæt 6791), Gold City Junction (sæt 6765), Covered Wagon (ssæt 6716) og Fort Legoredo (sæt 6769) listet i "Top 10 Western LEGO Sets" på Lego fansitet BricksFanz.

Sæt 

1996

1997

Referencer

Eksterne henvisninger 
 Lego Western på Brickset

Wild West
Sognesjøen

Sognesjøen er den yderste del af Sognefjorden som ligger mellem Fedje og Gulen i sydøst og Solund mod nordvest. Fjordstykket har en længde på omtrent 35 kilometer og strækker sig fra holmene Storesvalene nord for Holmengrå Fyr og ind til Tollesundet ved kommunegrænsen til Hyllestad. Her starter Sognefjorden. Begge sider af Sognesjøen er præget af mange øer og holme, med vigtige bestande af havfugle og to beskyttede mose- og vådområder. 

Sognesjøen er 200 -1.300 meter dyb, dybest i vest og nord. Den har fjordvand i det øvre lag, kystvand i det midterste lag, og atlantisk havvand i de dybere vandlag under 150 meters dybde. Nord på øen Hille i Gulen ligger Sognesjøen havforskningsstasjon, en af otte faste stationer under Havforskningsinstituttet. Her måles temperatur og salinitet i forskellige dybdelag hveranden uge. Overfladetemperaturen er typisk ca. 5°C om vinteren og 18°C om sommeren. Saltholdigheden er højest om vinteren på grund af lidt nedbør og ferskvandsafløb veksler temperaturen i overfladen mellem 28 og 32 grader. I atlantiske lag under 150 meter er temperaturen konstant 7°C og saliniteten er 35.

Geografi
På nordvestsiden i Solund  kommune ligger Nautøyna, helt i vest de beskyttede øgrupper Indrevær og Utvær med Utvær Fyr – Norges vestligste. Indenfor disse øgrupper går Straumsfjorden nordover og afgrænses i øst af Ytre Sula og de andre store øer i Solund: Steinsundøy, Nesøyna, Sula og Losna. Mellem Ytre Sula og Steinsundøya ligger ytre Steinsund, mens indre Steinsund ligger mellem Steinsundøya og Sula. Nessefjorden strækker sig nordover mellem Nesøyna og Sula, mens Krakehellesundet strækker sig nordover mellem Sula og Losna til Tollesundet og videre til Åfjorden.

På sydøstsiden i Gulen  kommune er de største øer Hille og Hisarøyna. På sydsiden af Hiserøyna er udløbet af Gulafjorden som har indløb mellem alle øerne og holmene og dominerer Gulen kommune østover. Helt mod syd i Sognesjøen ligger øgruppen Vassøyane og skaber en havbugt fra Sogneoksen og indover som kaldes Djuposen.

Kilder og henvisninger

Sognefjorden
Fjorde i Vestland
Solund
Lego Power Miners

Lego Power Miners var en produktlinje produceret af den danske legetøjskoncern LEGO, der omhandlede minedrift. Det indspireret af det tidligere tema Lego Rock Raiders fra 1999. Power Miners foregik under jordens overflade, hvor en gruppe minefolk undersøgte årsagen til en serie stor jordskælv og opdagede både klippemonstre og energikrystaller. Temaet udkom oprindeligt i 1999 og blev udfaset året efter.

Sæt

Referencer

Eksterne henvisninger 
 Power Miners på Brickset

Power Miners
Anders Fæster

Anders Fæster (født 6. februar 2001) er en dansk fodboldspiller, der spiller for VSK.

Klubkarriere 
Fæster startede sin karriere i Vejlby Idræts Klub (VIK) og har sidenhen også spillet for VSK Aarhus, inden han som U/13-spiller skiftede til AGF.

AGF 
Han blev en "bærende spiller på U15-holdet" i 2015-16-sæsonen, hvilket også bevirkede, at han spillede fem kampe og scorede et enkelt mål for AGF U/17-hold i foråret 2016. U/15-holdet blev i denne sæson nummer fire efter AaB, Randers Freja og FC Midtjylland. Den 15. juni 2016 blev det offentliggjort, at Fæster havde skrevet under på en ungdomskontrakt med AGF, således parterne havde papir på hinanden frem til sommeren 2018.

Han scorede seks mål og lavede en assist i sin første sæson i U/17 Ligaen i 2016-17-sæsonen. Det var med til at sikre førstepladsen i rækken med 60 point. Succesen blev gentaget i Fæsters anden sæson som U/17-spiller i U/17 Ligaen 2017-18. Han blev nummer tre på topscorerlisten med 18 scorede mål i 26 kampe, kun overgået af Mikkel Kaufmann fra AaB og Muamer Brajanac fra Brøndby IF, hvilket var med at gøre AGF til rækkens bedste hold igen.

Fæsters kontrakt med AGF udløb i slutningen af juni 2018, og han var i juni også til prøvetræning i  FC Groningen. Han blev herefter af blandt andet Århus Stiftstidende den 10. juli rygtet til at skrive under på en kontrakt med klubben. Først den 7. august 2018 blev det den officielt, at Fæster skiftede til FC Groningen. Han havde skrevet under på en toårig kontrakt med option på yderligere et år, hvor han i første omgang skulle optræde på klubbens U/19-hold.

Landsholdskarriere 
Han blev udtaget til DBU's Talent Vest U/15 i Tilst i starten af februar 2016 med i alt 31 deltagende spillere, som var 2001-årgangens første talentcentertræning med henblik på udtagelse af truppen af U/16-landsholdet. Han var også med til DBU's U/15-talenttræf i Vildbjerg i slutningen af juni samme år. Han har dog endnu ikke fået sin debut i landsholdsregi.

Henvisninger

Noter

Referencer

Eksterne henvisninger 

Fodboldspillere fra Danmark
Fodboldspillere fra AGF
Fodboldspillere fra FC Groningen
Philipp Ochs

Philipp Ochs (født 17. april 1997) er en tysk fodboldspiller, der spiller som kant for AaB, hvortil han er på leje fra TSG 1899 Hoffenheim.

Klubkarriere 
Ochs blev rykket op fra U/19-holdet til TSG 1899 Hoffenheims førstehold i 2015. Han fik sin debut i 1. Fußball-Bundesliga den 15. august, da han blev skiftet ind i stedet for  Eugen Polanski i det 82. minut i et 2-1-nederlag ude til Bayer 04 Leverkusen.

Den 9. august 2018 blev det offentliggjort, at AaB havde lejet Ochs for resten af 2018-19-sæsonen. Det var dog ikke i lejekontrakten ikke inkorporeret en købsoption, og idet Hoffenheim stadig havde tiltro til Ochs, var lejeaftalen gjort i stand grundet et godt samarbejde mellem AaB og Hoffenheim.

Han fik sin debut den 12. august 2018, da han erstattede Kasper Kusk i det 55. minut i en 1-0-sejr hjemme over FC Nordsjælland. Han scorede sejrsmålet i det 90. minut på et langskud, inden han blev udvist for sin anden advarsel dybt inde i overtiden.

Referencer

Eksterne henvisninger 

Fodboldspillere fra Tyskland
Fodboldspillere fra TSG 1899 Hoffenheim
Fodboldspillere fra VfL Bochum
Fodboldspillere fra AaB
Sara Jay

Sara Jay (født 14. november 1977 i Cincinnati, Ohio) er en amerikansk pornoskuespiller.

Priser og nomineringer

Kilder

Eksterne henvisninger 

  
 

Pornoskuespillere fra USA
Emotionsfokuseret terapi

Emotionsfokuseret terapi (EFT) er en moderne humanistisk psykoterapi, som integrerer Carl Rogers personcentreret terapi (klientcentreret terapi) med elementer fra oplevelsesorienterede psykoterapi metoder som gestaltterapi, fokusering (Eugene Gendlin) samt elementer fra psykodynamisk terapi, eksistentiel terapi og narrativ terapi. Emotionsfokuseret terapi har en solid forskningstradition siden 1970'erne og blev udviklet af Leslie Greenberg og Laura Rice fra York University, samt Robert Elliott. Et EFT-terapiforløb varer i gennemsnit 8-20 samtaler. 

Emotion-fokuseret terapi (EFT) er en terapeutisk tilgang, der primært fokuserer på at forstå og arbejde med følelser for at fremme psykologisk heling og vækst. Terapien er ikke baseret på at lære redskaber eller værktøjer til problemløsning, men involverer en proces med følelsesmæssig udforskning og bevidsthed.

I Danmark findes træning i EFT ved Institut for EmotionsFokuseret Terapi og EFT-instituttet 

Litteratur 

 Bagge, Niels (2011): Emotions-fokuseret terapi og Rogers’ relationelle kernebetingelser i Lisbeth Sommerbeck og Allan Larsen (red). : Empati, Accept og Ægthed: Arven efter Carl Rogers.  København: Psykologisk Forlag
 Bagge, Niels (2018): Emotionsfokuseret Terapi (EFT). Dansk Psykologforening: Psykologi og Viden

Referencer 

Psykologi
Lego Castle

LEGO Castle var en produktlinje produceret af den danske legetøjskoncern LEGO, som indbefattede borge, riddere og andre middelalder- og fantasyinspirerede elementer. Temaet blev itnroduceret første gang i 1978 og blev produceret uafbrudt frem til 1997 i forskellige undertemaer. Det blev senere fortsat som LEGO Knights Kingdoms efterfølgende LEGO Kingdoms themes. Lego Castle blev markedsført LEGOLAND banneret frem til 1991, hvorefter virksomheden valgte at ændre det og tilføjet LEGO System i 1992, men det blev først droppet 1999.

Tidslinje

Referencer

Eksterne henvisninger 
 Castle på Brickset

Castle
Middelalderen i populærkultur
Altagård

Altagård er en ejendom i Alta kommune i Norge. Den ligger på Altagårdsjordet, og ved E6.

Hovedbygningen er en genopbygning af den som blev brændt af det tyske militær i 1945.

Historie

Hovedbygningen "''var opprinnelig reist ca. 1740 som bolig for amtmannen i Finmarkens amt", skriver Store norske leksikon.

Bygningen på ejendommen blev fredet i 2004, og har "KulturminneID 94436-1".

Ejendommen blev købt af Alta kommune i 2005.

Referanser

Bygninger, konstruktioner og anlæg i Norge
Folket (Silkeborg)

Folket (Silkeborg), grundlagt 1935, var et dansk dagblad, der blev udgivet frem til 1941. Redaktionen bestod blandt andet af Journalist Frede Jordan. Avisen var fra 1935-1937 ejet af og blev udgivet af Bredt Andelsselskab af jyske L.S.-folk (subvent. af L.S.-hovedorganisation).

Historie 
Landbrugernes Sammenslutning (LS) avisen Folket lå i Silkeborg i 1935-1937. LS, var en aktivistisk bondebevægelse som opstod først i 1930'erne i området omkring Randers. Bevægelsen gav luft til en skare af utilfredse bønder som ønskede indflydelse og bedre priser. Den udmøntedes i det anti-elitære Bondepartiet som sad i Folketinget fra 1935-1945. Folket havde til huse i Silkeborg og blev trykt på det radikale blad Silkeborg Venstreblads trykkeri. Der var et vist stoffællesskab mellem de to aviser, men politisk lå de langt fra hinanden. Med undtagelse af betænkeligheden ved de professionelle politikere - som LS'erne kaldte bengnavere. Folket blev redigeret af Frede Jordan. Folket havde lokalredaktioner i det midtjyske område herunder i Århus og Grønbæk. Folket flyttede i 1937 til Ålborg og blev en aflægger til Nordjysk Tidende. LS flirtede med forskellige populistiske folkelige bevægelser, herunder DNSAP. Avisen findes komplet på Det Kgl. Bibliotek.

Navnevarianter 
 Folket. Nord-udgave (Silkeborg) (1935-1937)
 Folket (Silkeborg) (1937-1941)

Referencer 

 De Danske Aviser
 WikiSilkeborg

Eksterne henvisninger 
 Digitaliserede udgaver af Folket (Silkeborg) i Mediestream
 Folket (Silkeborg) i opslagsværket "De Danske Aviser"

Aviser fra Danmark
Etableret i 1935
Jaynagar Majilpur

Jaynagar Majilpur er en by og kommune, der er forstad til Kolkata i Vestbengalen i Indien.

Referencer 

Byer i Vestbengalen
Bydele og forstæder i Indien
Caroline Albertine Minor

Caroline Albertine Minor (født 25. oktober 1988 i København) er en dansk forfatter, der i 2018 modtog PO Enquists pris. Hun er nomineret til Nordisk Råds Litteraturpris 2018.

Minor har gået på Forfatterskolen og læser antropologi ved Københavns Universitet. Hun debuterede i 2013 med romanen Pura vida og udgav i 2017 novellesamlingen Velsignelser. Denne samling har indbragt hende flere priser. I 2020 udkom Hummerens skjold, der er solgt til udgivelse i flere lande.

Bibliografi 
Pura vida (roman, 2013)
Velsignelser (noveller, 2017)
Hummerens skjold (roman, 2020)

Udmærkelser 
 Michael Strunge-prisen, 2017
 PO Enquists pris, 2018
Det tre-årige arbejdslegat fra Statens Kunstfond, 2018.

Referencer 

Romanforfattere fra Danmark
Personer i Kraks Blå Bog
Trish Regan

Patricia Ann Regan (født 13. december 1972), kendt under navnet Trish Regan, er en amerikansk konservativ tv-vært. I marts 2020 blev hun fjernet som vært fra Fox Business som følge af kontroversielle udtalelser omkring COVID19 .

Kontrovers om fakta om Danmark 
I et tv-indslag i 2018 beskrev hun Danmark som et dovent land, hvor alle ville arbejde for staten, ingen ville færdiggøre deres uddannelse, alle ville åbne cupcake-restauranter, og ingen havde lyst til at arbejde. De påstande, hun fremførte, står i diametral modsætning til internationale statistikker.

Referencer 

Tv-værter fra USA
Alexander Husum

Alexander Husum (født 16. marts 1997) er en dansk internetpersonlighed, influencer, iværksætter og foredragsholder. Han er mest kendt for sine YouTube-videoer på Youtube-kanalen Alexander Husum, der har omkring 444.000 abonnenter (19. August 2023). Han har samlet set over 244 mio. visninger på alle sine YouTube-videoer, og på Instagram har han over 224 tusind følgere (19. August 2023). 

Han benytter i alt fem Youtube-kanaler. Hans primære kanal Alexander Husum, ekstra kanalen HUSSI, den engelske kanal AlexWho, reaktions-kanalen Husum Reagerer og den sidste kanal Alex & Nellie som han har sammen med hans kæreste Cornelia Mæ Kanst Husted. Den har over 65.500 Abonnenter. Derudover har han tidligere haft gamingkanalerne hud, og Alek og en potcast med Frederik Plejdrup Noget Nyt? 

Husum har desuden udgivet en række singler, hvoraf musikvideoen Min Tesla på YouTube har over 3 mio. visninger ( 29. April 2023).

Han har også været med i Kanal 5-serien 5. Gear sæson 3 sammen med Niki Topgaard.

Alexander Husum har modtaget priserne "Årets bedste på YouTube" i 2017 og "Årets videoskaber" i 2018 ved Youtube awardshowet Guldtuben.

Filmografi

Tv-serie

Web, video, film

Diskografi
 "300 Tusum" (feat. Mika og Tobias, Armin/Armin Merusic, Guld Dennis, Eiqu Miller, og Niki Topgaard og Alexander Husum
 "Min Tesla" (feat. Alexander Husum) (2019)
 "Prank Bro" (feat. Niki Topgaard) og Alexander Husum
 "Det er Makker" (feat. Guld Dennis) og Alexander Husum
 "Hussi Gang" (feat. Eiqu Miller), Jons, Tracks, og Alexander Husum
 "Hussi Gang" (Gucci Gang Remix) version (feat. Eiqu Miller), Jons, Tracks, og Alexander Husum
 "Kun Os To" (feat. Alexander Husum)
 "Sukker" (feat. Alexander Husum) (2019)
 "Du Sus (Among Us Sangen)" (feat. Alexander Husum)
 "Rød Slikkepind" (feat. Alexander Husum)
 "Min Jaguar" (feat. Alexander Husum)
 "En Ny Vej" (feat. Alexander Husum)
 "Ild I Dit Fjæs" (feat. Alexander Husum)
 "Boldsen Hater" (feat. Alexander Husum)
 "Mit alt" (Jason Mraz - I´m Yours Cover parodi) (feat. Alexander Husum)
 "12 Ting Jeg Hellere Vil Høre" (feat. Alexander Husum)
 "Kage" (feat. Alexander Husum)
 "Dyrenes Ven" Min Søsters Konfirmations Sang (feat. Alexander Husum)
 "Sange På Dansk" (feat. Alexander Husum)
 “Bob Bolsje Sangen”

Coronavirus-pandemien
Raske unge har lav risiko for at blive syge af Covid-19, men stadig mulighed for at smitte andre. I 2020 var Alexander med til et internet-pressemøde om Coronaviruspandemien i 2019-2020 sammen med statsminister Mette Frederiksen for at få især unge til bedre at forstå forskellen og tage ansvar for sårbare.

Referencer

Eksterne henvisninger 
 YouTube-kanalen Alexander Husum
 Hjemmeside
 Facebook
 Instagram

YouTubere fra Danmark
Lego Fabuland

LEGO Fabuland var en produktlinje produceret af den danske legetøjskoncern LEGO, der var målrettet små børn. Det blev introduceret i 1979 og søgte at udfylde pladsen mellem Duplo og standard Lego-sæt. Det var rettet mod både drenge og piger og opfordrede til historiefortælling. Det var den første serie, der blev udvidet med bøger, tøj samt en claymation tv-serie, som blev sendt i Storbritannien og Canada i 1980'erne under titlen Edward and Friends. Hver episode varede omkring 5 minutter. Temaet ophørte i 1989.

Referencer

Eksterne henvisninger 
 Fabuland på Brickset

Fabuland
Cecilie Lind

Cecilie Lind (født 6. september 1991 Haderslev, senere opvokset i Velling ved Ringkøbing) er dansk forfatter. Hun debuterede med digte i Hvedekorn i 2008 og i bogform med Ulven åd min eyeliner i 2010. I september 2020 udkommer Mitt barn  i svensk oversættelse.

Hun tog afgang fra Forfatterskolen i København i 2013. I 2018 fik hun Statens Kunstfonds treårige arbejdslegat. Den 29. november 2020 tildeles hun Modersmål-Prisen fra Modersmål-Selskabet og i 2023 var hun blandt de nye optagne i Kraks Blå Bog.

Bibliografi 

 Ulven åd min eyeliner (OVBIDAT 2010)
 Dughærget pupil accelererer tusmørke (Usagn) (Samleren 2012)
 Strunk (Gladiator 2015)
 Scarykost (OVBIDAT 2016)
 Til en engels forsvar (Gladiator 2017) – Roman
 Ragusa (Orissabiblioteket) (Kronstork 2018)
 Mit Barn (Gyldendal 2019)
 Den nye spejltrådskaserne (ESCHO 2020)

Referencer

Eksterne henvisninger 
 Cecilie Lind på Forfatterweb

Digtere fra Danmark
Nicklas Halse

Nicklas Halse (født 3. maj 1997) er en dansk fodboldspiller, der spiller for Hvidovre IF. 

Halse er født og opvokset i Hvidovre, hvor han fra en ung alder begyndte at sparke til bolden. Han startede sin karriere med at spille i Hvidovre IF og har senere hen spillet i flere forskellige klubber på senior plan.  

Halse har ydermere repræsenteret flere danske ungdomslandshold.

Klubkarriere 
Han blev midt i juli 2014 solgt fra Hvidovre IF til Brøndby IF.

Anden virke 
Nicklas Halse var i 2005 med i familiefilmen Af Banen som lillebror til fodboldspilleren "Krølle".

Referencer

Eksterne henvisninger 
 

Fodboldspillere fra Danmark
Fodboldspillere fra Hvidovre IF
Fodboldspillere fra Brøndby IF
Fodboldspillere fra FC Roskilde
Palatium

Et palatium er betegnelsen for en stenbygget pragtbolig inden for en borg i 1100-1200-tallet. Navnet svarer til et palads, der igen henviser til de romerske kejseres luksuriøse embedsbolig i Rom på Palatinerhøjen, en af Roms syv høje. Navnet fulgte med, når de romerske kejsere skiftede opholdssted, således Palatium Magnum i Konstantinopel. 

Trods det fornemme navn var et palatium ikke nødvendigvis et stort hus. Pladsen inden for borgens ringmure var ofte knap. Et egentligt palatium findes kun i større borganlæg. Bygningen kunne senere omtales som fruerstuen, boligfløjen, residensen, lensmandsfløjen eller stenhuset. Et palatium findes nogenlunde velbevaret på Nyborg Slot på Fyn.

Kilder og henvisninger
Olsen, Rikke Agnete (2011) Danmarks middelalderborge

Bygninger, konstruktioner og anlæg
Fæstningsanlæg i middelalderen
Borge
Lego Minecraft

LEGO Minecraft er en produktlinje produceret af den danske legetøjskoncern LEGO, der er baseret på sandkasse-spillet Minecraft. Det blev introduceret i 2012.

Modtagelse 
Mashable listede den første serie i Lego Minecraft som den mest kreative gave i julesæsonen 2012. Magasinet Forbes skrev i december 2012, at det første sæt i serien var fuldstændigt udsolgt som følge af detes store popularitet.

I 2015 blev The Nether Fortress (sætnummer 21122) nomineret til "DreamToys" i kategorien Build It And They Will Thrive af Toy Retailers Association.

I 2022 bæev The Mushroom House (sætnummer 21179) nomineret til "DreamToys" i kategorien Video Game Inspired category af Toy Retailers Association.

Se også 
 Lego Overwatch
 Lego The Angry Birds Movie
 Lego Super Mario
 Lego BrickHeadz

Referencer

Eksterne henvisninger 
 Minecraft på Brickset

Minecraft
Lego Mars Mission

LEGO Mars Mission er en produktlinje produceret af den danske legetøjskoncern LEGO, der handler om udforskning af Mars. Det blev solgt fra 2007 til 2009 som et undertema til Lego Space, og det indeholder astronauter, rumvæsner og højteknologiske maskiner. Det er også inspireret af serien Lego Life on Mars fra 2001. Det er blevet citeret som at "levere resultater på niveau med nogle af de stærkeste lege-temaer i Legos historie."

Referencer

Eksterne henvisninger 
 Mars Mission på Brickset

Mars Mission